Gales: promozion dai prodots agricui cul galês
La compagnie Really Welsh, che e distribuìs prodots alimentârs, e à decidût di doprâ la lenghe galese su lis confezions dai siei cauliflôrs. Ta cheste maniere si podarà viodi il simbul doprât par segnalâ un prodot che al “fevele” ancje par galês sui 60 mil cauliflôrs che la aziende e met fûr ogni setemane. La lenghe galese e zonte alc di plui ae cualitât dal prodot – a àn spiegât i rapresentants de compagnie – parcè che la int si fide dal mangjâ produsût in Gales. O tachìn cui cauliflôrs – a àn zontât – ma o vin intenzion di meti il galês su ducj i nestris prodots alimentârs. La iniziative e je nassude de colaborazion tra la imprese e l’Ufici pe lenghe galese.
Font: WLB, 27/10/08
fur_Latn fur_Latn oci_Latn